**[organizacija],** ki ga/jo zastopa **[ime odgovorne osebe]** (v nadaljnjem besedilu: poslovodeči konzorcijski partner),

davčna številka: …

matična številka: …

transakcijski račun: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja: …

matična številka konzorcijskega partnerja: …

transakcijski račun konzorcijskega partnerja: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja: …

matična številka konzorcijskega partnerja: …

transakcijski račun konzorcijskega partnerja: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja:…

matična številka konzorcijskega partnerja:…

transakcijski račun konzorcijskega partnerja: …, odprt pri banki: …

sklenejo

**KONZORCIJSKO POGODBO št. .........**

**ZA IZVEDBO ........ [NAZIV PROJEKTA]**  **............**

1. člen

(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na javnem razpisu za izbor operacije **»****Vzpostavitev sistema pomoči otrokom z gluhoslepoto v vzgoji in izobraževanju« (krajši naziv: Otroci z gluhoslepoto)** Ministrstva za vzgojo in izobraževanje (v nadaljnjem besedilu: ministrstvo), objavljenem v Uradnem listu RS, št. ................., z dne ......... (v nadaljnjem besedilu: javni razpis), s projektom **[NAZIV PROJEKTA]** (v nadaljnjem besedilu: projekt).

Konzorcijska pogodba je sklenjena pod odložnim pogojem, da bo projekt izbran na javnem razpisu, v okviru Programa evropske kohezijske politike v obdobju 2021–2027 v Sloveniji, cilja politike 4: Bolj socialna in vključujoča Evropa za izvajanje evropskega stebra socialnih pravic, prednostne naloge 7: Dolgotrajna oskrba in zdravje ter socialna vključenost in specifičnega cilja ESO4.12.: Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev, ki jih v primeru uspešne izbire na javnem razpisu dodeli ministrstvo za sofinanciranje projekta (v nadaljnjem besedilu: operacija) ter o ustrezni delitvi pravic intelektualne lastnine.

1. člen

(odgovornost konzorcijskih partnerjev)

Pogodbene stranke s podpisom te pogodbe pooblastijo……. **[NAZIV POSLOVODEČEGA KONZORCIJSKEGA PARTNERJA**], dakot upravičenec in poslovodeči konzorcijski partner ter vodja konzorcija, v imenu konzorcija, na podlagi javnega razpisa iz 1. člena te pogodbe, z ministrstvom sklene pogodbo o sofinanciranju operacije ……**[NAZIV PROJEKTA/OPERACIJE]** (v nadaljnjem besedilu: pogodba o sofinanciranju) in da jih zastopa pri vseh opravilih z ministrstvom, ki so povezana z izvedbo operacije.

Poslovodeči konzorcijski partner kot upravičenec in konzorcijski partnerji, so kot partnerji konzorcija neomejeno solidarno odgovorni za uspešno izvedbo operacije in doseganje njenih zastavljenih ciljev in kazalnikov.

Pogodbene stranke se dogovorijo, da …..**[NAZIV POSLOVODEČEGA KONZORCIJSKEGA PARTNERJA]** kot poslovodeči konzorcijski partner in vodja konzorcija odgovarja za vnos podatkov vseh svojih konzorcijskih partnerjev v aplikacije in informacijske sisteme, predpisane s strani ministrstva in organa upravljanja, ter da odgovarja za pravilnost vnesenih podatkov.

Poslovodeči konzorcijski partner in konzorcijski partnerji so pri izvajanju pogodbenih obveznosti dolžni upoštevati vse predpise in navodila, ki so navedena v javnem razpisu in razpisni dokumentaciji, ki sta sestavni del te pogodbe kot priloga 1, in njihovo vsebino sprejemajo kot del te pogodbe.

Kot pooblaščene osebe za uporabo in poročanje v aplikacije in informacijske sisteme, predpisane s strani ministrstva in organa upravljanja, se določijo naslednje odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

(sestava in naloge)

Pogodbene stranke se dogovorijo o delitvi del pri izvedbi aktivnosti operacije, rokih za izvedbo posameznih aktivnosti in delitvi sredstev, ki jih bo sofinanciralo ministrstvo, in sicer na naslednji način:

|  |  |  |  |
| --- | --- | --- | --- |
| Naziv poslovodečega konzorcijskega partnerja oz. konzorcijskega partnerja | Aktivnosti operacije (s podrobnejšim opisom del v okviru posamezne aktivnosti in načrtovanimi rezultati/kazalniki)\* | Rok izvedbe | Znesek v EUR |
| Od | Do |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\* V primeru širšega opisa del v okviru posamezne aktivnosti, se lahko vsebina pojasni tudi pod tabelo.

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz pogodbe o sofinanciranju, javnega razpisa in ostalih delov razpisne dokumentacije, ter se bodo po njih ravnale. Seznanjene in strinjajo se tudi z odgovornostjo kot izhaja iz pogodbe o sofinanciranju, zlasti s 15. in 21. členom, ki določata solidarno odgovornost partnerjev. S podpisom pogodbene stranke tudi potrjujejo, da so seznanjene s finančnim načrtom operacije ter vsemi navodili, ki so navedena v razpisni dokumentaciji, in ki sta sestavni del te pogodbe kot priloga 3 in priloga 1, ter se zavedajo, da se morajo po njih ravnati.

Pogodbene stranke se zavezujejo, da bodo obveznosti po tej pogodbi izpolnjevale v skladu z določili te pogodbe in predpisi ter navodili, ki so navedena v javnem razpisu in razpisni dokumentaciji, ki sta sestavni del te pogodbe kot priloga 1.

Pogodbene stranke se zavezujejo, da bodo ravnale v skladu z navodili ministrstva (priloga 1), vključujoč spremembe, ki jih bo ministrstvo naknadno sporočilo oz. posredovalo poslovodečemu konzorcijskemu partnerju, ta pa vsem ostalim konzorcijskim partnerjem in v skladu z vsakokrat veljavnimi navodili organa upravljanja (dostopna na spletni strani https://evropskasredstva.si/evropska-kohezijska-politika/navodila-in-smernice/.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti operacije izvedle strokovno in vestno;
* sodelovale pri izvedbi operacije na način in v obsegu, kot izhaja iz predhodnega člena, in kot je dogovorjeno in opredeljeno v vlogi na javni razpis, ki je kot priloga 2 sestavni del te pogodbe;
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
* sredstva, pridobljena po tej pogodbi, porabile namensko in izključno za izvajanje aktivnosti operacije, ki so predmet te pogodbe;
* vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo in za vsako operacijo posebej, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev in vračljive podpore, za katere pa bodo pogodbene stranke dolžne na ločenem stroškovnem mestu (računovodski kodi) operacije knjižiti le prihodke oziroma prilive, medtem ko stroškov (izdatkov), ki se nanašajo in poplačujejo iz prejetih sredstev, ni potrebno evidentirati na stroškovnem mestu (računovodski kodi) operacije);
* zagotavljale spodbujanje enakosti moških in žensk ter preprečevale vsakršno diskriminacijo na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti med osebami, ki so vključene v izvajanje aktivnosti operacije, v skladu s predpisi s področja zagotavljanja enakosti in nediskriminacije;
* zagotavljale revizijsko sled in hranile vso originalno dokumentacijo v zvezi z operacijo kot dokazila za potrebe nadzora in spremljanja na nivoju operacije ter bodo zagotavljale dostop do navedene dokumentacije, in sicer najmanj za obdobje 5 (petih) let od 31. decembra leta, v katerem je bilo opravljeno zadnje plačilo poslovodečemu konzorcijskemu partnerju, če ni drugače določeno z 82. členom Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159, s spremembami, v nadaljnjem besedilu: Uredba 2021/1060/EU) oziroma predpisom, ki bi jo nadomestil. Navedeno časovno obdobje se prekine v primeru sodnih postopkov ali na zahtevo Evropske komisije oziroma drugih nadzornih organov. O morebitni spremembi obdobja za hrambo dokumentacije bo poslovodeči konzorcijski partner po končani operaciji pisno obveščen s strani ministrstva;
* upoštevale pravila informiranja, komuniciranja, prepoznavnosti in preglednosti pri izvajanju operacije v skladu s 47. in 50. členom Uredbe 2021/1060/EU in veljavna Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027 (dostopna na spletni strani https://evropskasredstva.si/evropska-kohezijska-politika/navodila-in-smernice/);
* za namen spremljanja, poročanja in vrednotenja doseganja ciljev in kazalnikov operacije skladno z 42. členom Uredbe 2021/1060/EU spremljale in ministrstvu zagotavljale podatke o doseganju ciljev in kazalnikov operacije, vključno s podatki, ki so podrobneje opredeljeni v Zahtevi glede spremljanja, poročanja in vrednotenja doseganja ciljev in kazalnikov – Otroci z gluhoslepoto, ki je sestavni del razpisne dokumentacije;
* zagotovile varovanje osebnih podatkov udeležencev v skladu z določili Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami) in zakona, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil poslovodeči konzorcijski partner;
* pred sklenitvijo pogodb o oddaji javnega naročila od ponudnika pridobile izjavo o lastniški strukturi v skladu z določbami Zakona o integriteti in preprečevanju korupcije;
* v primeru preverjanja na kraju samem, konzorcijski partnerji omogočili vpogled v računalniške programe, listine, postopke v zvezi z izvajanjem operacije ter rezultate operacije; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; poslovodeči konzorcijski partner bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
* omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju 5 (petih) let od 31. decembra leta, v katerem je bilo opravljeno zadnje plačilo poslovodečemu konzorcijskemu partnerju, preverjajo upravičenost porabe sredstev po tej pogodbi.

Če se bo pri kateremkoli nadzoru operacije izkazalo, da operacija ni v skladu z javnim razpisom ali pogodbo o sofinanciranju oziroma da gre za kršitev obveznosti po tej pogodbi ali pogodbi o sofinanciranju, ministrstvo zahteva vrnitev neupravičeno prejetih sredstev skladno s pogodbo o sofinanciranju.

Ne glede na predhodni odstavek, v primeru, da se pri kateremkoli nadzoru operacije ugotovijo nepravilnosti iz četrtega odstavka 13. člena pogodbe o sofinanciranju, ki izhajajo iz nespoštovanja predpisov, ki urejajo javno naročanje, ministrstvo ravna v skladu z veljavnimi Navodili organa upravljanja za izvajanje upravljalnih preverjanj in preverjanj opravljanja prenesenih nalog (dostopna na spletni strani https://evropskasredstva.si/evropska-kohezijska-politika/navodila-in-smernice/) oziroma z navodili, ki jih bodo nadomestila in veljavnimi Smernicami za določanje finančnih popravkov izdatkov, ki jih je treba uporabiti za odhodke, ki jih financira Unija, zaradi neupoštevanja veljavnih pravili o javnem naročanju, z dne 14. 5. 2019 (C(2019) 3452 final), objavljenih na spletni strani: https://evropskasredstva.si/evropska-kohezijska-politika/navodila-in-smernice/) ter določi ustrezne finančne popravke – znižanje sofinanciranja upravičenih stroškov in izdatkov iz javnih sredstev, kar pomeni, da se strošek oziroma izdatek delno ali v celoti izloči kot neupravičen.

V primeru ugotovljenih kršitev obveznosti po tej pogodbi ali pogodbi o sofinanciranju, vključno z nepravilnostmi iz četrtega odstavka 13. člena pogodbe o sofinanciranju, so poslovodeči konzorcijski partner in ostali konzorcijski partnerji ministrstvu solidarno odgovorni, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

Poslovodeči konzorcijski partner in konzorcijski partnerji so do ministrstva solidarno odgovorni za škodo, nastalo kot posledica zaradi kršitev obveznosti po tej pogodbi in pogodbi o sofinanciranju, vključno z nepravilnostmi iz četrtega odstavka 13. člena pogodbe o sofinanciranju, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

## Če se pri kateremkoli konzorcijskem partnerju začne postopek zaradi insolventnosti ali postopek prisilnega prenehanja, odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

1. člen

(ureditev pravic intelektualne lastnine)

1. člen

(upravičeni stroški)

Upravičeni stroški in izdatki operacije morajo biti skladni z javnim razpisom in navodili ministrstva, ki sta sestavni del te pogodbe kot priloga 1, Navodili organa upravljanja o upravičenih stroških za sredstva evropske kohezijske politike v programskem obdobju 2021–2027, s spremembami (dostopna na spletni strani https://evropskasredstva.si/evropska-kohezijska-politika/navodila-in-smernice/) ter pogodbo o sofinanciranju. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov operacije so navedene v finančnem načrtu, ki je sestavni del te pogodbe kot priloga 3.

Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v vlogi in finančnem načrtu, ki sta sestavni del te pogodbe kot priloga 2 in priloga 3 ter so skladni s pogodbo o sofinanciranju; se kot vloga šteje celotna dokumentacija, ki jo poslovodeči konzorcijski partner predloži v prijavi na javni razpis in je podlaga za izdajo sklepa o izboru. Vloga zajema tudi finančni načrt, ki se ga za potrebe opredelitev po tej pogodbi obravnava ločeno, kot sestavni del te pogodbe kot priloga 2,
* so z odobrenim projektom, ki je opredeljen v vlogi in finančnem načrtu, ki sta sestavni del te pogodbe kot priloga 2 in priloga 3, neposredno povezani ter potrebni za njegovo izvajanje in so v skladu s cilji operacije,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* se v primeru poenostavljene oblike stroška, strošek uveljavlja v skladu s pravili za poenostavljene oblike stroška,
* so nastali in bili s strani poslovodečega konzorcijskega partnerja oziroma konzorcijskega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.
1. člen

(plačila sredstev konzorcijskim partnerjem)

Poslovodeči konzorcijski partner bo konzorcijskim partnerjem plačal izkazane upravičene stroške.

Osnova za plačilo sredstev iz prejšnjega odstavka je zahtevek za izplačilo z obveznimi prilogami, kot je določeno v pogodbi o sofinanciranju in navodilih ministrstva, ki so sestavni del te pogodbe kot priloga 1, ki ga konzorcijski partner predloži poslovodečemu konzorcijskemu partnerju.

Poslovodeči konzorcijski partner bo, ne glede na prejšnja odstavka, po prejemu sredstev od ministrstva iz naslova predplačil, posameznemu konzorcijskemu partnerju izplačal predplačila, v višini predhodno dogovorjenega zneska, v roku, določenem v navodilih ministrstva, ki so kot priloga 1 sestavni del te pogodbe.

1. člen

(načela dobre prakse)

Da bi zagotovile tekoče izvajanje operacije, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z javnim razpisom in razpisno dokumentacijo ter vsemi navodili iz razpisne dokumentacije oziroma navodili, ki jih bodo nadomestila, in razumeti svojo vlogo v operaciji;
* vse pogodbene stranke morajo biti seznanjene s pogodbo o sofinanciranju in razumeti svoje obveznosti;
* poslovodeči konzorcijski partner se mora redno posvetovati s konzorcijskimi partnerji in jih izčrpno obveščati o poteku operacije;
* poslovodeči konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih poslovodeči konzorcijski partner predloži ministrstvu v skladu s pogodbo o sofinanciranju;
* predloge za spremembe operacije (npr. spremembe aktivnosti ipd.) morajo konzorcijski partnerji pisno potrditi, preden jih poslovodeči konzorcijski partner predloži ministrstvu; če takega sporazuma ni mogoče doseči, mora poslovodeči konzorcijski partner razloge za to navesti, kadar spremembe predloži ministrstvu v odobritev.

Pogodbene stranke potrjujejo in jamčijo, da bodo ministrstvo ob prijavi seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju operacije ter da so vsi podatki, ki so jih in ki jih bodo posredovali poslovodečemu konzorcijskemu partnerju oz. ministrstvu tekom izvajanja operacije v zvezi s to pogodbo in pogodbo o sofinanciranju operacije resnični in popolni, v nasprotnem primeru se to šteje kot bistvena kršitev pogodbe in ministrstvo ravna skladno s 13. členom pogodbe o sofinanciranju.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

Odstop posamezne pogodbene stranke od te pogodbe pomeni neizpolnjevanje njenih pogodbenih obveznosti, ministrstvo zahteva vračilo sredstev, ki jih je odstopljena stranka prejela, odstopljena pogodbena stranka pa je dolžna vrniti prejeta sredstva, povečana za zakonske zamudne obresti, ki tečejo od dneva nakazila na transakcijski račun poslovodečega konzorcijskega partnerja do dneva vračila v proračun Republike Slovenije.

Ne glede na prejšnji odstavek, odstop posamezne pogodbene stranke na podlagi objektivnih razlogov, ki jih na podlagi pisne utemeljitve pogodbene stranke potrdi ministrstvo, pomeni za odstopljeno pogodbeno stranko izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti operacije.

Pogodbena stranka, ki brez objektivnih razlogov odstopi od te pogodbe, ne more nadaljnja tri leta od dneva odstopa kandidirati za pridobitev sredstev ministrstva iz naslova evropske kohezijske politike.

1. člen

(spremembe v konzorciju)

V primeru odstopa posamezne pogodbene stranke od te pogodbe njene aktivnosti, pravice in obveznosti prevzame druga ali več drugih strank te pogodbe, pri čemer se ne sme bistveno spremeniti vsebina prijavljenega projekta in to ne sme vplivati na izpolnjevanje pogojev in meril javnega razpisa. Ustreznost spremembe v konzorciju na podlagi pisne utemeljitve pogodbene stranke predhodno potrdi ministrstvo.

Izjemoma, v utemeljenih primerih, ko to smiselno izhaja iz zahtev javnega razpisa ali iz prijavljenega projekta, in ob predhodni potrditvi ministrstva, v konzorcij vstopi nova pogodbena stranka, ki nasledi odstopljeno, če njene aktivnosti in obveznosti ne more nadomestiti nobena od drugih strank te pogodbe in nadomestitev pogodbene stranke bistveno ne vpliva na vsebino prijavljenega projekta. Nova pogodbena stranka mora izpolnjevati vse pogoje in merila javnega razpisa in prevzame vse obveznosti, odgovornosti ter pravice odstopljene pogodbene stranke.

Ne glede na prvi in drugi odstavek 10. člena ter prvi in drugi odstavek tega člena te pogodbe, v primeru, da bi sprememba v konzorciju pomenila bistveno spremembo vsebine prijavljenega projekta (npr. nedoseganje kazalnikov) ali vplivala na izpolnjevanje pogojev in meril javnega razpisa ali če ni pridobljena predhodna potrditev ministrstva, se to lahko šteje za neizpolnjevanje pogodbenih obveznosti po pogodbi o sofinanciranju in je celotna operacija neupravičena do sofinanciranja, pogodbene stranke pa so v tem primeru dolžne ministrstvu vrniti prejeta sredstva po tej pogodbi oziroma pogodbi o sofinanciranju, povečana za zakonske zamudne obresti, ki tečejo od dneva nakazila na transakcijski račun poslovodečega konzorcijskega partnerja do dneva vračila v proračun Republike Slovenije.

Predhodna potrditev ministrstva po tem členu se izda na podlagi prostega preudarka ministrstva.

1. člen

 (aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno krajevno pristojno sodišče.

O obstoju sporov je poslovodeči konzorcijski partner dolžan obvestiti ministrstvo.

1. člen

(veljavnost pogodbe)

Pogodba začne veljati z dnem podpisa vseh pogodbenih strank in velja do izteka vseh rokov, po katerih je možen nadzor po pogodbi o sofinanciranju ter izrekanje finančnih in drugih popravkov.

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov.

**Poslovodeči konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partnerji:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**PRILOGE:**

Priloga 1 - Javni razpis »Vzpostavitev sistema pomoči otrokom z gluhoslepoto v vzgoji in izobraževanju (krajši naziv: Otroci z gluhoslepoto)« (Uradni list RS, št. … z dne …) in razpisna dokumentacija vključno z Navodili Ministrstva za vzgojo in izobraževanje za izvajanje operacij evropske kohezijske politike v programskem obdobju 2021–2027, verzija 1.0, z dne 9. 9. 2024

Priloga 2 – Vloga za projekt ..[NAZIV PROJEKTA].., št…, z dne…

Priloga 3 - Finančni načrt, št…, z dne…..

…..